|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΜΑΓΝΗΣΙΑΣ**  **ΔΗΜΟΣ ΒΟΛΟΥ**  **Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**  **ΤΜΗΜΑ ΠΡΟΜΗΘΕΙΩΝ**  Διεύθυνση: Πλατεία Ρήγα Φεραίου,  Τ.Κ. 38333, Βόλος  Πληροφορίες : Μ. Παπαϊωάννου  Τηλ.: 2421350177  Email: m.papaioannou@volos-city.gr | Βόλος, 4 Ιουλίου 2019  Αριθ. Πρωτ. 56132 |

**ΠΡΟΣΚΛΗΣΗ ΥΠΟΒΟΛΗΣ ΠΡΟΣΦΟΡΑΣ**

**Για την προμήθεια διαδικτυακού (cloud) πληροφοριακού συστήματος Δημοτικής Αστυνομίας για την ηλεκτρονική διενέργεια ελέγχων και τη διαχείριση της ελεγχόμενης παρόδιας στάθμευσης**

Ο Δήμος Βόλου ενδιαφέρεται για την προμήθεια διαδικτυακού (cloud) πληροφοριακού συστήματος Δημοτικής Αστυνομίας για την ηλεκτρονική διενέργεια ελέγχων και τη διαχείριση της ελεγχόμενης παρόδιας στάθμευσης, σύμφωνα με την από 18/6/2019 τεχνική περιγραφή του Τμήματος Ηλεκτρονικής Διακυβέρνησης & Διαφάνειας της Δ/νσης Προγραμματισμού, Βιώσιμης ανάπτυξης και Νέων Τεχνολογιών που αποτελεί αναπόσπαστο τμήμα της παρούσας.

Ο ενδεικτικός προϋπολογισμός ανέρχεται στο ποσό των είκοσι τεσσάρων χιλιάδων οκτακοσίων ευρώ **#24.800,00€#** συμπεριλαμβανομένου Φ.Π.Α. και θα βαρύνει τον **ΚΑΕ 50.7134.004** “Προμήθεια εφαρμογών-προγραμμάτων πληροφορικής και Η/Υ (λογισμικά)”, του προϋπολογισμού του δήμου έτους 2019.

Σας γνωρίζουμε ότι μαζί με την οικονομική σας προσφορά θα πρέπει να μας προσκομίσετε, ως δικαιολογητικά για την απόδειξη της μη συνδρομής των λόγων αποκλεισμού του άρθρου 73 παρ.1 και 2 του Ν. 4412/2016 όπως τροποποιήθηκε και ισχύει, τα εξής:

α) απόσπασμα ποινικού μητρώου ή αντί αυτού υπεύθυνη δήλωση του Ν. 1599/86 στην οποία θα δηλώνεται ότι μέχρι την ημέρα υποβολής της προσφοράς: Δεν έχει εκδοθεί εις βάρος τους τελεσίδικη καταδικαστική απόφαση για ένα από τους ακόλουθους λόγους του άρθ. 73 παρ. 1 του Ν. 4412/2016 (συμμετοχή σε εγκληματική οργάνωση, δωροδοκία, απάτη, τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, παιδική εργασία και άλλες μορφές εμπορίας ανθρώπων).

β) πιστοποιητικό φορολογικής ενημερότητας

γ) πιστοποιητικό ασφαλιστικής ενημερότητας και

δ) τα απαραίτητα νομιμοποιητικά έγγραφα ώστε να προκύπτει ο διαχειριστής και νόμιμος εκπρόσωπος του νομικού προσώπου (εφόσον ο ανάδοχος είναι εταιρεία).

Η υποχρέωση αντιγράφου Ποινικού μητρώου αφορά ιδίως: α) στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (O.E. και Ε.Ε.) τους διαχειριστές, β) στις περιπτώσεις ανωνύμων εταιρειών (Α.Ε.) τον διευθύνων σύμβουλο καθώς και όλα τα μέλη του Διοικητικού Συμβουλίου.

Η προσφορά θα φέρει ημερομηνία και υπογραφή και μπορεί να υποβληθεί και σε ηλεκτρονική μορφή, έως την **Πέμπτη 11 Ιουλίου 2019 στις 14.00.**

|  |
| --- |
| **Η Προϊσταμένη του Τμήματος**  **Προμηθειών**  **Κεχαΐδου Αρετή** |

Συνημμένα:

-Τεχνική περιγραφήτου Τμήματος Ηλεκτρονικής Διακυβέρνησης & Διαφάνειας της Δ/νσης Προγραμματισμού, Βιώσιμης ανάπτυξης και Νέων Τεχνολογιών

|  |  |  |
| --- | --- | --- |
|  |  |  |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΜΑΓΝΗΣΙΑΣ** |  |  |
| ΔΗΜΟΣ ΒΟΛΟΥ |  | Βόλος 18/6/2019 |
| **ΔΙΕΥΘΥΝΣΗ ΠΡΟΓΡΑΜΜΑΤΙΣΜΟΥ**  **ΒΙΩΣΙΜΗΣ, ΑΝΑΠΤΥΞΗΣ ΚΑΙ**  **ΝΕΩΝ ΤΕΧΝΟΛΟΓΙΩΝ** |  |  |
| **ΤΜΗΜΑ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ & ΔΙΑΦΑΝΕΙΑΣ**  Ταχ. Δ/νση : Σωσιπάτρου και Βηθλεέμ |  |  |
| Ταχ. Κωδικας: 38 446  Πληροφορίες: Ηλίας Καλαντζής  Τηλέφωνο: 24213 53200  Fax: 2421214666  E-mail: ekalantzis@volos-city.gr |  |  |

ΤΕΧΝΙΚΗ ΠΕΡΙΓΡΑΦΗ

Η παρούσα μελέτη αφορά την προμήθεια αδειών χρήσης και την παροχή υπηρεσιών για το σύνολο των εργασιών που αφορούν «*Διαδικτυακό (cloud) Πληροφοριακό Σύστημα Δημοτικής Αστυνομίας για την ηλεκτρονική διενέργεια ελέγχων και τη διαχείριση της ελεγχόμενης παρόδιας στάθμευσης»*

Εισαγωγή και σκοπιμότητα πληροφ. συστήματος

Ο Δημοτικός Αστυνόμος του Δήμου Βόλου κατά μέσο όρο βεβαιώνει περισσότερες από 600 παραβάσεις Κ.Ο.Κ. και Σ.Ε.Σ. μηνιαίως. Η διαδικασία ελέγχου, βεβαίωσης κυρώσεων και εσωτερικής καταγραφής των δεδομένων αυτών γίνεται σήμερα με χειρωνακτικό τρόπο. Είναι εμφανές ότι η αυτοματοποίηση της διαδικασίας αναγνώρισης και καταγραφής των σταθμευμένων οχημάτων για τον έλεγχο της νομιμότητας της παραμονής τους στην εκάστοτε θέση, θα μειώσει κατά πολύ το χρόνο και το κόστος της διαδικασίας αυτής ενώ θα μεγιστοποιήσει την απόδοση της αστυνόμευσης και θα συμβάλει στην βελτίωση στάθμευσης στους δρόμους της πόλης με τη συνεπαγόμενη αύξηση των εσόδων.

Η αύξηση της αποδοτικότητας των υπαλλήλων που έχουν επιφορτιστεί με την αστυνόμευση, δεδομένου ότι όλη η σχετική πληροφορία θα είναι άμεσα διαθέσιμη σε αυτούς, απομακρυσμένα και σε πραγματικό χρόνο, αναμένεται να διευκολύνει το έργο τους. Παράλληλα, η αυτόματη παραγωγή και επεξεργασία των στατιστικών δεδομένων που θα παράγονται καθημερινά θα διευκολύνει την λήψη αποφάσεων σε εκτελεστικό επίπεδο για παρεμβάσεις ή τροποποιήσεις του υφιστάμενου καθεστώτος παρόδιας στάθμευσης προς όφελος της βελτίωσης της κινητικότητας στην πόλη.

Το όλο σύστημα αποτελείται από τα εξής μέρη:

**Α) Πληροφοριακό Σύστημα Διαχείρισης**

1. Η Web Εφαρμογή Δημοτικής Αστυνομίας για την Ολοκληρωμένη Διαχείριση της Παρόδιας Στάθμευσης περιλαμβάνει τα παρακάτω λειτουργικά χαρακτηριστικά:
   1. Υποσύστημα διαμόρφωσης πολιτικής Στάθμευσης
   2. Υποσύστημα Αναφορών, μετρικών & στατιστικών στοιχείων
   3. Υποσύστημα διαχείρισης Στάθμευσης Μόνιμων Κατοίκων & Ειδικών Κατηγοριών
   4. Υποσύστημα διαχείρισης κλήσεων
   5. Υποσύστημα διαχείριση χρηστών
2. Mobile Εφαρμογή Δημοτικής Αστυνομίας για τον έλεγχο στάθμευσης και την επιβολή κυρώσεων

**Β) Υπηρεσίες**

1. Φιλοξενία συστήματος-Cloud Hosting
2. Υπηρεσίες Mobile Broadband (κάρτες sim)
3. Εκπαίδευση χρηστών

**Α. Πληροφοριακό Σύστημα Διαχείρισης**

1. Web Εφαρμογή Δημοτικής Αστυνομίας για την Ολοκληρωμένη Διαχείριση της Παρόδιας Στάθμευσης
   1. Γενικά Χαρακτηριστικά:

Η web εφαρμογή θα αποτελεί το κεντρικό διαχειριστικό σύστημα της Δημοτικής Αστυνομίας. Θα επιτρέπει την συνολική εποπτεία και διαχείριση των εν δυνάμει 2.000 θέσεων ελεγχόμενης στάθμευσης και άλλων ειδικών κατηγοριών, των δημοτικών αστυνομικών, των βεβαιωμένων κλήσεων/παραβάσεων, την καταγραφή και διαχείριση καταγγελιών/κλήσεων για επιτόπιο έλεγχο καθώς και την προβολή επεξεργασμένων στατιστικών στοιχείων και αναφορών (reports). Η πρόσβαση στο σύστημα θα γίνεται μέσα από οποιεσδήποτε από τις τελευταίες εκδόσεις δημοφιλών φυλλομετρητών όπως google chrome, firefox, internet explorer κτλ από οποιαδήποτε συσκευή με σύνδεση στο διαδίκτυο.

Θα πρέπει τέλος να ακολουθεί την τεχνική του «Responsive design» (δηλ. θα καλύπτει ακριβώς την ανάγκη άμεσης προσαρμογής του μεγέθους και των βασικών χαρακτηριστικών της ιστοσελίδας (μενού, περιεχόμενο κλπ) στην οθόνη του κάθε χρήστη ανεξαιρέτως διαστάσεων και προσανατολισμού ) εξασφαλίζοντας την βέλτιστη πρόσβαση από κινητές συσκευές.

* 1. Υποσύστημα Διαμόρφωσης Πολιτικής Στάθμευσης:

Ειδικό υποσύστημα θα δίνει τη δυνατότητα εισαγωγής βασικών παραμέτρων με δυναμικό τρόπο ώστε να διαμορφώνεται η πολιτική στάθμευσης με βάση κατ’ελάχιστον τα παρακάτω χαρακτηριστικά:

* + 1. Ωράριο Λειτουργίας Ελεγχόμενης Στάθμευσης: θα παρέχεται η δυνατότητα δυναμικής ή/και αυτοματοποιημένης εισαγωγής παραμέτρων του ωραρίου λειτουργίας για τις ημέρες και ώρες λειτουργίας της ελεγχόμενης στάθμευσης καθώς και εισαγωγής εξαιρέσεων (π.χ. Αργίες)
    2. Τιμολογιακή Πολιτική: το κόστος αγοράς χρόνου (εισιτηρίου) στάθμευσης θα μπορεί να προσαρμόζεται δυναμικά με βάση τις αποφάσεις των αρμόδιων οργάνων του Δήμου.
    3. Προσδιορισμός Κατηγορίας μιας θέσης στάθμευσης: θα δίνεται η δυνατότητα καταχώρησης με χωρογεωγραφικά δεδομένα συγκεκριμένων θέσεων στάθμευσης με ειδικά κριτήρια όπως π.χ.: μόνιμου κατοίκου, επισκέπτη, ΑΜΕΑ, άλλων ειδικών κατηγοριών κτλ.
  1. Υποσύστημα Αναφορών, μετρικών & στατιστικών στοιχείων:

Το πληροφοριακό σύστημα διαχείρισης θα πρέπει να έχει ειδική λειτουργικότητα παρουσίασης επεξεργασμένων στατιστικών στοιχείων σε πραγματικό χρόνο (dashboard) και εξαγωγής αναφορών. Η παρουσίαση των δεδομένων θα μπορεί να γίνεται και με ειδικά κριτήρια αναζήτησης π.χ. χρονική διάρκεια, είδος παράβασης, τις παραβάσεις, τα έσοδα, τον αριθμό ελέγχων ανά δημοτικό αστυνομικά κ.α. Οι αναφορές θα μπορούν να εξάγονται σε pdf, excel, csv.

* 1. Υποσύστημα διαχείρισης στάθμευσης μόνιμων κατοίκων & ειδικών κατηγοριών

Το υποσύστημα αυτό περιλαμβάνει τις παρακάτω λειτουργικότητες:

* + 1. Ηλεκτρονική υποβολή αίτησης και δικαιολογητικών για την απόκτηση του ειδικού σήματος/άδειας μόνιμου κατοίκου. Τα δικαιολογητικά δύναται να διαφοροποιούνται ανάλογα με τις κανονιστικές αποφάσεις του Δήμου. Οι αιτούντες θα μπορούν να παρακολουθούν online την πορεία εξέλιξης της αίτησης τους
    2. Σύστημα διαχείρισης μόνιμων κατοίκων: θα καταχωρούνται οι κάτοικοι για τους οποίους εγκρίνεται η έκδοση της ειδικής άδειας/σήματος με καταβολή η μη αντιτίμου για συγκεκριμένο χρονικό διάστημα π.χ. ενός έτους.
    3. Σύστημα διαχείρισης για ειδικών κατηγοριών: όπως παραπάνω, θα καταχωρούνται οι άλλες ειδικές κατηγορίες όπως Άτομα με Ειδικές Ανάγκες, Επαγγελματίες και άλλες τυχόν ειδικές κατηγορίες με βάση τις κανονιστικές αποφάσεις του Δήμου.
  1. Υποσύστημα διαχείρισης κλήσεων

Το υποσύστημα περιλαμβάνει κατ΄ ελάχιστον τις παρακάτω λειτουργικότητες:

* + 1. Καταγραφή των κλήσεων/παραβάσεων σε πραγματικό χρόνο με όλα τα στοιχεία της παράβασης όπως αυτά έχουν καταχωρηθεί από την εφαρμογή του Δημοτικού Αστυνομικού
    2. Χειροκίνητη εισαγωγή μιας κλήσης/παράβασης από τον διαχειριστή του συστήματος
    3. Δυναμική προβολή κλήσεων σε λίστα
    4. Φίλτρα πολλαπλής αναζήτησης των καταχωρημένων κλήσεων (χρόνο, διεύθυνση πινακίδα κυκλοφορίας, δημοτικό αστυνομικό κ.α.)
    5. Επεξεργασία μιας κλήσης και επιλογή καθεστώτος κλήσης (π.χ. καθεστώς ένστασης, πληρωμένη κ.α.)
    6. Ανέβασμα συμπληρωματικών ηλεκτρονικών εγγράφων σε περίπτωση ένστασης
  1. Υποσύστημα διαχείρισης χρηστών

Το υποσύστημα αυτό θα επιτρέπει την κεντρική διαχείρισης όλων των χρηστών του διαχειριστικού συστήματος παρόδιας στάθμευσης. Θα περιλαμβάνει κατ’ ελάχιστον τα παρακάτω λειτουργικά χαρακτηριστικά:

* + 1. Λειτουργία Single-Sign On για τους εγγεγραμμένους χρήστες της πλατφόρμας.
    2. Παροχή διαφορετικών δικαιωμάτων πρόσβασης με βάση την τυπολογία χρήστη (διαχειριστής, χρήστης κτ.)
    3. Πρόσβαση σε διαφορετικά δεδομένα με βάση την τυπολογία του χρήστη
    4. Απόδοση ή περιορισμός πρόσβασης με επιλεκτικό ή μαζικό τρόπο με βάση την τυπολογία του χρήστη π.χ. από λίστες προνομίων

Οι γενικές αρχές που θα διέπουν το πληροφοριακό σύστημα είναι:

* Σύστημα ανοιχτής αρχιτεκτονικής με χρήση ανοικτών προτύπων που θα διασφαλίζουν την επεκτασιμότητα των υποσυστημάτων
* Διασυνδεσιμότητα με άλλα συστήματα/εφαρμογές με χρήση τεκμηριωμένων API, δυνατότητα διασύνδεσης /επικοινωνίας βάσει διεθνών standards (XML, SOAP κλπ)
* Αρθρωτή αρχιτεκτονική ώστε να επιτρέπονται μελλοντικές επεκτάσεις, αναβαθμίσεις ή αλλαγές διακριτών τμημάτων του λογισμικού
* Αρχιτεκτονική Ν-tier για την ευέλικτη κατανομή φορτίου μεταξύ συστημάτων
* Κρυπτογράφηση δεδομένων τόσο στην αποθήκευση όσο και στη ανταλλαγή/επικοινωνία
* Προσβασιμότητα από οποιαδήποτε συσκευή με σύνδεση στο διαδίκτυο (PC, Laptop κτλ)
* Χρήση σχεσιακής βάση δεδομένων (RDBMS)
* Υποστήριξη Single Sign in/on πρόσβασης
* Πλήρως ελληνοποιημένο user interface και υποστήριξη της αγγλικής γλώσσας
* Τυποποιημένα σχέδια εισαγωγής δεδομένων
* Διασυνδεσιμότητα με συστήματα άυλων/ηλεκτρονικών πληρωμών

1. Mobile Εφαρμογή Δημοτικής Αστυνομίας για τον έλεγχο στάθμευσης και την επιβολή κυρώσεων/κλήσεων με χρήση έξυπνων φορητών συσκευών (smartphone/tablet)

Η mobile εφαρμογή θα επιτρέπει στους Δημοτικούς Αστυνομικούς να προβαίνουν σε διενέργεια ελέγχων και εφόσον προκύπτει παράβαση να επιβάλουν τις προβλεπόμενες κυρώσεις στο πεδίο με ταυτόχρονη ηλεκτρονική αποστολή των παραβάσεων σε πραγματικό χρόνο στο διαχειριστικό σύστημα και εκτύπωση των κυρωτικών παραβάσεων μέσω του φορητού εκτυπωτή. Η mobile εφαρμογή θα πρέπει να αναπτυχθεί σε native περιβάλλον για λειτουργικό σύστημα android έκδοσης 4.4 και άνω

Οι βασικές λειτουργίες της mobile εφαρμογής πρέπει να είναι σωρευτικά κατ’ ελάχιστον οι παρακάτω:

* 1. Εισαγωγή του πιστοποιημένου Δημοτικού Αστυνομικού (χρήστη) με διαπιστευτήρια εισόδου (username/password)
  2. Διενέργεια ελέγχου σταθμευμένου οχήματος και επικοινωνία με το Διαχειριστικό Σύστημα για τη διαπίστωση της νομιμότητας στάθμευσης.
     1. Με εισαγωγή του αριθμού κυκλοφορίας ή/και
     2. Με αυτόματη σάρωση της πινακίδας κυκλοφορίας μέσα από την κάμερα του smartphone
  3. Έκδοση προστίμου:
     1. Στοιχεία Οχήματος
     2. Στοιχεία Οδηγού
     3. Ημερομηνία και ώρα (αυτόματη εισαγωγή)
     4. Τοποθεσία (αυτόματη εύρεση μέσω GPS/χάρτη ή χειροκίνητη εισαγωγή διεύθυνσης
     5. Τύπος Παράβασης (δυναμική λίστα)
     6. Φωτογραφία
     7. Ποσό προστίμου (δυναμικά ανάλογα με τον τύπο παράβασης)
     8. Εκτύπωση παράβασης/προστίμου
  4. Ιστορικό Προστίμων
     1. Προβολή σε λίστα με χρονολογική σειρά του ιστορικού των προστίμων
     2. Αναλυτική προβολή στοιχείων κάθε προστίμου
     3. Δυνατότητα εκτύπωσης προστίμου
     4. Προβολή προστίμων/παραβάσεων στο χάρτη
     5. Επιλογή σημείου στο χάρτη και προβολή συντόμευσης προστίμου (preview) και αναλυτική προβολή.
  5. Άμεση ενημέρωση από το κεντρικό σύστημα για κάθε νέα αναγγελία περιστατικού
  6. Γρήγορη καταχώρηση στοιχείων αυτοψίας με προ-συμπληρωμένες τιμές πεδίων και έτοιμες λίστες προκαθορισμένων παραβάσεων. Περιγραφικά πεδία για σημειώσεις των αστυνομικών.
  7. Λήψη φωτογραφιών σχετικά με το περιστατικό
  8. Ρυθμίσεις
     1. Επιλογή γλώσσας (Ελληνικά-Αγγλικά)
     2. Επιλογή εκτυπωτή (σε περίπτωση που υπάρχει περισσότερους από ένας συμβατοί εκτυπωτές που θα υποδείξει ο Δήμος)
  9. Αποσύνδεση Χρήστη

**Β. Υπηρεσίες**

1. **Cloud Hosting**

Ο ανάδοχος θα πρέπει να προσφέρει φιλοξενία (hosting) του συστήματος σε εγκατάσταση ευθύνης του αναδόχου για ένα χρόνο.

Η εγκατάσταση κατά ελάχιστον θα πρέπει να προσφέρει:

* 1. Ένα περιβάλλον «γενικής χρήσης» στο οποίο υπάρχει η δυνατότητα δημιουργίας και διαχείρισης εικονικών μηχανών (vm) με πληθώρα εκδόσεων λειτουργικών συστημάτων (windows, linux).
  2. Ισχυρά εργαλεία για τον έλεγχο της ταυτότητας και της πρόσβασης καθώς και για την διαχείριση χρηστών και ομάδων τόσο στο Cloud όσο και σε υβριδικά περιβάλλοντα. Μπορεί παράλληλα να λειτουργήσει ως single authentication και management point για τους διάφορους ID providers.
  3. Δυνατότητα για ασφαλή και αξιόπιστη αποθήκευση με τη χρήση Geolocation Hosting μέσα από διαφορετικά data centers διάσπαρτα ανά την υφήλιο ώστε να διατηρούνται τα δεδομένα ασφαλή και προσβάσιμα ακόμα και σε περίπτωση καταστροφής.
  4. Να υποστηρίζει την προστασία κρίσιμων εφαρμογών ρυθμίζοντας την αντιγραφή και ανάκτηση Hyper-v εικονικών μηχανών ανάμεσα σε διαφορετικά sites. Η επικοινωνία μεταξύ των διαφόρων sites οφείλει να είναι κρυπτογραφημένη. Να υπάρχει συνεχής έλεγχος της κατάστασης των διαφόρων υπηρεσιών και γίνεται αυτόματη μεταγωγή στο DR site (εφεδρικό) σε περιπτώσεις διακοπής τους από το πρωτεύον Site, εξυπηρετώντας ακόμη και τα πλέον πολυεπίπεδα περιβάλλοντα.

1. **Υπηρεσίες Mobile Broadband**
   1. Στο πλαίσιο του έργου ο ανάδοχος θα πρέπει να προμηθεύσει οχτώ (8) κάρτες SIM με πρόγραμμα δεδομένων (mobile broadband) για ένα χρόνο για την επικοινωνία και διασύνδεση των συσκευών που θα υποδείξει ο Δήμος. Οι συσκευές θα χρησιμοποιούνται από τους Δημοτικούς Αστυνομικούς για τον έλεγχο της νόμιμης ή μη στάθμευσης.
2. **Υπηρεσίες Υλοποίησης**

Ο Ανάδοχος υποχρεούται να παρέχει υπηρεσίες εκπαίδευσης προς το προσωπικό που θα υποδείξει ο Δήμος σχετικά με την χρήση και σωστή λειτουργία του πληροφοριακού συστήματος. Η εκπαίδευση θα πραγματοποιηθεί σε χώρο επιλογής του Δήμου. Με την θέση σε λειτουργία του πληροφοριακού συστήματος ο Ανάδοχος θα πρέπει να παρέχει τεχνική υποστήριξη για 1 έτος από την ημερομηνία λειτουργικής έναρξης του πληροφοριακού συστήματος. Στόχος των υπηρεσιών Τεχνικής Υποστήριξης είναι η άμεση βοήθεια στη χρήση των εφαρμογών, του διαχειριστικού συστήματος, η εξασφάλιση της καλής λειτουργίας του λογισμικού, η άμεση ανταπόκριση του αναδόχου σε αναγγελίες προβλημάτων και η άμεση αποκατάσταση των βλαβών.

**ΕΝΔΕΙΚΤΙΚΟΣ ΠΡΟΥΠΟΛΟΓΙΣΜΟΣ**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Α/Α** | **Περιγραφή** | **Μονάδα Μέτρησης** | **Ποσότητα** | **Τιμή Τεμαχίου** | **Συνολική Αξία χωρίς ΦΠΑ** | | **ΦΠΑ 24%** | | **Συνολική Αξία με ΦΠΑ** | |
| **ΠΛΗΡΟΦΟΡΙΑΚΟ ΣΥΣΤΗΜΑ ΔΙΑΧΕΙΡΙΣΗΣ** | | | | | | | |  | |  |
| 1 | Web Εφαρμογή Δημοτικής Αστυνομίας | Τεμάχια | 1 | 10.400 € | 10.400 € | | 2.496 € | | 12.896 € | |
| 2 | Mobile Εφαρμογή Δημοτικής Αστυνομίας | Τεμάχια | 1 | 6.000 € | 6.000 € | | 1.440 € | | 7.440 € | |
| **ΥΠΗΡΕΣΙΕΣ ΥΛΟΠΟΙΗΣΗΣ** | | | | | | | |  | |  |
| 3 | Φιλοξενία Συστήματος - Cloud Hosting | Έτος | 1 | 1.000 € | 1.000 € | | 240 € | | 1.240 € | |
| 4 | Υπηρεσίες Mobile Broadband κάρτες sim | Τεμάχια | 8 | 300 € | 2.400 € | | 576 € | | 2.976 € | |
| 5 | Εκπαίδευση Χρηστών | Τεμάχια | 1 | 200 € | 200 € | | 48 € | | 248 € | |
| **Σύνολα :** | | | | | | **20.000 €** | | **4.800 €** | | **24.800 €** |

Η δαπάνη των ανωτέρω θα βαρύνει τον ΚΑΕ50.7134.004 «Προμήθεια εφαρμογών - προγραμμάτων πληροφορικής και Η/Υ (λογισμικά)» του προϋπολογισμού έτους 2019 του Δ. Βόλου.

|  |  |
| --- | --- |
| **Η Αναπληρώτρια Προϊσταμένη**  **Δ/νσης Προγραμματισμού, Βιώσιμης**  **Ανάπτυξης & Νέων Τεχνολογιών**  **Τριανταφυλλίδου Τριανταφυλλιά** | **Ο Αν/τής Προϊστάμενος**  **τμήματος**  **Ηλεκτρονικής Διακυβέρνησης & Διαφάνειας**    **Καλαντζής Ηλίας** |